ดนตรีสลด อู๋แมคอินทอช จากไปแล้ว
เป็นนักร้องนักแสดง ในวันวานยังหวานอยู่ เส้นโลหิตสมองแตก,วงการดนตรีสูญเสีย อู๋-อรรถพล ประเสริฐยิ่ง หรืออู๋ แมคอินทอช มือคีย์บอร์ดและนักร้องนำวง แมคอินทอช ที่เคยโด่งดังเป็นขวัญใจวัยรุ่นในยุค 80 เจ้าของเสียงเพลงรักหวานซึ้งเศร้า ลมหายใจแห่งความคิดถึง จากไปอย่างสงบด้วยอาการเส้นเลือดแตกในสมองจากความดันโลหิตสูง เพื่อนร่วมวงเศร้าอาลัย,วงการบันเทิงสูญเสียคนดนตรีไปอีกคน หลังจากที่สูญเสีย สิงห์-ประชาธิป มุสิกพงศ์ มือกีตาร์วงสควีซ แอนิมอล ไปหมาดๆ โดยเมื่อช่วงบ่ายวันที่ 31 ก.ค. ศิลปินดังในตำนานยุค 80 อู๋-อรรถพล ประเสริฐยิ่ง หรืออู๋ แมคอินทอช วัย 55 ปี อดีตมือคีย์บอร์ดและนักร้องนำวงแมคอินทอช ได้เสียชีวิตลง ท่ามกลางความเศร้าเสียใจของครอบครัวและญาติ โดยเสียชีวิตจากอาการเส้นเลือดในสมองแตก หลังเข้ารับการรักษาตัวที่โรงพยาบาลสมิติเวช สุขุมวิท เมื่อคืนวันที่ 30 ก.ค. เนื่องจากมีอาการความดันโลหิตสูง,ภายหลังการเสียชีวิต โลกออนไลน์ได้แพร่ข่าวการสูญเสียศิลปินนักร้องนักดนตรีที่เคยมีชื่อเสียงโด่งดังในอดีต สร้างความตกใจและเสียใจให้แก่แฟนเพลงในยุคนั้น ขณะที่ต้น-วงศกร รัศมิทัต หรือ ต้น แมคอินทอช วัย 55 ปี มือกลองและนักร้องนำวงแมคอินทอช ที่เป็นศิลปินร่วมวงดนตรีเดียวกัน กล่าวถึงความรู้สึกว่า ทราบข่าวการเสียชีวิตในช่วงบ่าย รู้สึกตกใจ และเสียใจมาก เพราะสนิทกันมานานกว่า 30 ปี สาเหตุการเสียชีวิตเนื่องจากเส้นเลือดในสมองแตก เพราะอู๋มีอาการป่วยเป็นโรคความดันโลหิตสูงมานานแล้ว แต่ช่วงที่อู๋เข้าโรงพยาบาลยังไม่ได้มีโอกาสไปเยี่ยม พอดีในวันที่ 31 ก.ค. มางานของคริสตจักรวัฒนาที่ จ.นครนายก จึงยังไปเคารพศพที่โรงพยาบาลไม่ได้ แต่ต้องไปร่วมงานศพแน่นอน,ทั้งนี้ อู๋-อรรถพล ประเสริฐยิ่ง เกิดเมื่อวันที่ 13 ก.ย.2502 ที่กรุงเทพมหานคร จบการศึกษาคณะเศรษฐศาสตร์ มหาวิทยาลัยธรรมศาสตร์ สนใจดนตรีตั้งแต่เด็กๆ เครื่องดนตรีชิ้นแรกคือซอด้วง เข้าสู่วงการด้วยการชักนำของเพื่อนให้มาเป็นหนึ่งในสมาชิกวงแมคอินทอช วงสตริงขวัญใจวัยรุ่นในยุค 80 ตำแหน่งมือคีย์บอร์ดและร้องนำ โดยฟอร์มวงขึ้นในปี 2520 มีเหมียว-สมบัติ ขจรไชยกุล เป็นหัวหน้าวง และในปี 2524 มีผลงานชุด ผมอยากดัง มีเพลง ช้ำ ขับร้องโดยอู๋ ซึ่งได้รับความนิยมอย่างมาก ต่อมาในปี 2525 วงแมคอินทอชได้เปิดตัวอัลบั้มชุด ใจสยิว โดยมีต้นและอู๋เป็นตัวชูโรง ก็ยิ่งได้รับความนิยมอย่างกว้างขวางในกลุ่มผู้ฟังวัยรุ่นในยุคนั้นมากขึ้น และดังเป็นพลุแตกจากภาพยนตร์เรื่อง วันวานยังหวานอยู่ รวมทั้งเพลง วันวานยังหวานอยู่ ที่เป็นเพลงประกอบภาพยนตร์เรื่องนี้ ฮอตฮิตติดหูและได้รับความนิยมมาจนถึงปัจจุบัน,นอกจากนี้ยังมีผลงานภาพยนตร์ออกมาอย่างต่อเนื่อง ได้แก่ วันนี้ยังมีเธอ สยามสแควร์ ตะวันยิ้มแฉ่ง เป็นภาพยนตร์เรื่องสุดท้าย จากนั้น อู๋ก็ได้แยกตัวไปเรียนต่อ ด้านการบริหารที่สหรัฐอเมริกาและกลับมาออกอัลบั้มเดี่ยวชุด เติมอดีต มีเพลง อดีต ที่ได้รับความนิยม กระทั่งในวันที่ 11 พ.ย.2555 วงแมคอินทอชได้จัดคอนเสิร์ตขึ้นอีกครั้ง ที่โรงภาพยนตร์สยามภาวลัย พารากอน ซีนีเพล็กซ์ ใช้ชื่อว่า 30 ปี แมคอินทอช วันวาน แห่งความคิดถึง แต่กลับไร้เงาอู๋ แมคอินทอช มาร่วมขึ้นคอนเสิร์ตนี้ ก่อนเสียชีวิตอู๋ทำงานเป็นผู้บริหารสายธุรกิจเพลงของบริษัท GMM แกรมมี่ จำกัด,สำหรับกำหนดการงานศพของ อู๋-อรรถพล ทราบเบื้องต้นมีดังนี้คือ วันที่ 1 ส.ค. รดน้ำศพ เวลา 17.00 น. เวลา 18.30 น. สวดพระอภิธรรมศพ ที่ ศาลา 17 วัดธาตุทอง ย่านเอกมัย,ผู้สื่อข่าวรายงานด้วยว่าการเสียชีวิตอู๋ได้สร้างความอาลัยแก่เพื่อนร่วมวงการ โดยนายเชษฐา ยารสเอก คนในวงการดนตรีรุ่นน้อง ได้โพสต์ข้อความและภาพร่วมไว้อาลัยผ่านทวิตเตอร์ถึงกรณีการเสียชีวิตของ อู๋ แมคอินทอช ข้อความว่า R I P พี่อู๋ แมคอินทอช ไอดอลแนวเพลงหวานและพี่ชายที่น่ารักใจดี มีความสุขสงบกับการร้องและทำเพลงบนสวรรค์นะครับพี่อู๋ 2 วันติดกันที่เราต้องสูญเสียนักดนตรีที่มีฝีมือ 2 คน 2 รุ่น บอกเลยว่านอยมากกกกกไปละ พี่อู๋ แมคอินทอช ป่วยเป็นเส้นเลือดในสมองแตกครับ เพิ่งเสียเมื่อช่วงบ่ายนี้นะครับ
วงการดนตรีสูญเสีย อู๋-อรรถพล ประเสริฐยิ่ง หรืออู๋ แมคอินทอช มือคีย์บอร์ดและนักร้องนำวง แมคอินทอช ที่เคยโด่งดังเป็นขวัญใจวัยรุ่นในยุค 80 เจ้าของเสียงเพลงรักหวานซึ้งเศร้า ลมหายใจแห่งความคิดถึง จากไปอย่างสงบ
อู๋ อรรถพล,อรรถพล ประเสริฐยิ่ง,อู๋ แมคอินทอช,วงแมคอินทอช,ลมหายใจแห่งความคิดถึง,เส้นเลือดในสมองแตก,วัดธาตุทอง,ไทยรัฐฉบับพิมพ์